Bóndi í í Aðaldal óttast að tjón verði á girðingum og landi í miklum flóðum sem nú eru í Laxá. Hann hefur ekki séð viðlíka flóð í ánni frá árinu 1979 og tún á stórum hluta jarðarinnar eru á kafi.
Þegar snjóar í miklum kulda myndast gjarnan krapastíflur í Laxá í Aðaldal og það gerðist einmitt í byrjun vikunnar. Áin hefur flætt yfir bakka sína á nokkrum stöðum og meðal annars yfir tún og girðingar á bænum Hólmavaði. Benedikt Kristjánsson bóndi þar segir algengt að Laxá flæði á þessum slóðum en nú sé þetta með allra mesta móti.
Og þetta hafi gerst mjög snögglega.
Hann segir engin hús hafa verið í hættu, en óttast tjón á girðingum og landi.
Bóndi í Aðaldal óttast tjón á girðingum og landi þar sem Laxá flæðir yfir bakka sína. Hann segir þetta mestu flóð á sinni jörð í rúm fjörutíu ár.